บินไทยฟ้อง 575 ล.เสื้อเหลืองปิดสนามบิน
&nbsp;&nbsp;&nbsp;&nbsp;&nbsp;&nbsp;นายบำเพ็ญ สรรพศรี ในฐานะผู้รับมอบอำนาจจากบริษัทการบินไทย ยื่นฟ้องพลตรีจำลอง ศรีเมือง แกนนำแนวร่วมพันธมิตรประชาชนเพื่อประชาธิปไตยกับพวกรวม 36 คนเป็นจำเลยต่อศาลแพ่ง ฐานละเมิดเรียกค่าเสียหายจำนวน 575 ล้านบาทจากการชุมนุมปิดสนามบินสุวรรณภูมิ และดอนเมือง ระหว่างวันที่ 25 พ.ย. 4 ธันวาคม 51
9 ธ.ค. 2552

นายบำเพ็ญ สรรพศรี ในฐานะผู้รับมอบอำนาจจากบริษัทการบินไทย ยื่นฟ้องพลตรีจำลอง ศรีเมือง แกนนำแนวร่วมพันธมิตรประชาชนเพื่อประชาธิปไตยกับพวกรวม 36 คนเป็นจำเลยต่อศาลแพ่ง ฐานละเมิดเรียกค่าเสียหายจำนวน 575 ล้านบาทจากการชุมนุมปิดสนามบินสุวรรณภูมิ และดอนเมือง ระหว่างวันที่ 25 พ.ย. 4 ธันวาคม 51
   ตามคำฟ้องระบุว่า จำเลยทั้ง 36 คนชุมนุมประท้วงขับไล่รัฐบาลนายสมชาย วงศ์สวัสดิ์ และคณะรัฐมนตรี โดยนำมวลชนเข้าปิดล้อมสถานที่ต่างๆ รวมถึงสนามบินสุวรรณภูมิและสนามบินดอนเมืองเป็นเสียทำให้โจทก์ต้องสูญเสียรายได้และค่าใช้จ่ายโรงแรมที่พักและอาหารของผู้โดยสารรวมถึงพนักงานกว่า 59 ล้านบาท ,ค่าเบี้ยเลี้ยงพนักงานกว่า 17 ล้านบาท ,ค่าใช้จ่ายเบ็ดเตล็ดและค่าวัสดุอุปกรณ์ ทั้งเครื่องใช้สำนักงานไม่ว่าจะเป็นปากกา ยางลบ ดินสอ กระดาษ อีกกว่า 1 ล้านบาท ,ค่าเสียหายจากการสูญเสียราได้จากการให้บริการขนส่งกว่า 33 ล้านบาท ,ค่าใช้จ่ายจากการโอนผู้โดยสารให้สายการบินอื่น อีกกว่า 402 ล้านบาท ขาดรายได้จากการบริการครัวการบิน ,เกิดค่าใช้จ่ายในการออกบัตรโดยสารและสำรองที่นั่งให้ผู้โดยสาร ,ค่าน้ำมันเชื้อเพลิงและค่าผ่านทาง สำหรับรถยนต์และยานพาหนะ 
           จำเลยทั้ง 36 คน ในฐานะผู้ทำละเมิด ต้องรับผิดชอบชดใช้ค่าเสียหาย จำนวนกว่า 535 ล้านบาท พร้อมดอกเบี้ย 7.5 %ต่อปีนับแต่วันทำละเมิด โดยดอกเบี้ยคำนวณวันฟ้องรวม 365 วัน เป็นเงิน กว่า 40 ล้านบาท ซึ่งโจทก์ขอให้ศาลแพ่งมีคำพิพากษาให้จำเลยทั้งหมด ร่วมกันหรือแทนกันชำระเงินค่าเสียหาย จำนวนกว่า 575 ล้านบาท รวมทั้ง ค่าฤชาธรรมเนียมและค่าทนายให้กับโจทก์  ทั้งนี้  ศาลแพ่งได้รับคำฟ้องไว้และนัดพร้อมโจทก์จำเลยในวันที่ 22 ก.พ.53